OpenLLM-France/wikimedia huggingface dataset:
# Finantza-zerbitzu

Finantza-zerbitzuak finantza-industriak ematen dituen zerbitzu ekonomikoak dira, dirua administratzen duten negozio-sorta zabala barne hartzen dutenak, besteak beste, kreditu-batasunak, bankuak, kreditu-txartelen konpainiak, aseguru-etxeak, kontabilitate-konpainiak, kontsumoa finantzatzeko konpainiak, burtsa-etxeak, inbertsio-funtsak, banakako gerentzia-enpresak eta gobernuak babestutako enpresa batzuk.
Finantza-zerbitzuetako enpresak ekonomikoki garatutako kokapen geografiko guztietan daude, eta tokiko, estatuko, eskualdeko eta nazioarteko finantza-zentroetan elkartzeko joera dute, hala nola Londresen, New Yorken eta Tokion.

## Erreferentziak

* ↑ Euskalterm: [Europako Tratatuak Hiztegia] [2014]
* ↑ (Ingelesez) IMF. (2012-3-28). Financial Services: Getting the Goods. .

## Kanpo estekak

* Datuak: Q837171
* Multimedia: Financial services / Q837171
# Finantza barrutia

Finantza barrutia edo negozio gunea (ingelesez Central business district) munduko hiri handienetan normalean erdigunean egon ohi den finantza, merkataritza eta negozio gune nagusia da. Gehienetan gune hauek hirien erdigunean egoten dira eta zoruaren prezio altua dela eta etxe orratz ugari altxatzen dira.
Dena den, finantza barrutiak hirien kanpoaldean ere altxa daitezke, hiri horren betiko itxura ez aldatzeko, horren adibide Parisen dagoen La Défense finantza barrutia. Honen arabera, bi finantza barruti mota daude, berez hiri baten erdigunean higiezinen prezio garestiak direla eta sortzen dena, eta planifikaturiko hirigintza plan baten bidez eraikitakoa.

## Finantza barrutiak herrialdez herrialde

Hiririk handienetan finantza barruti bat baino gehiago egon daiteke. Londresen esaterako Docklands eta City of London izeneko barrutiak daude.
Txinako Herri Errepublikako hiri guztietako finantza barrutiak, aurretik planifikaturikoak dira, eta Shanghain Londresen gertatu bezala, gune bat baino gehiago dago, Hongqiao, Bund eta Lujiazui.

## Finantza barrutien adibideak

* Chicago
* Manila
* Shanghai (Lujiazui)
* Paris (La Défense)
* Moskuko Nazioarteko Finantza Gunea

## Kanpo estekak

* (Ingelesez) Finantza barrutiaren definizioa.
* Datuak: Q738570
* Multimedia: Business districts / Q738570
# Finantza barrutia (New York)

Finantza barrutia edo Financial District ingelesez Manhattan uhartearen hegoaldeko muturrean dagoen New Yorkeko auzoa da, eta bertan daude hiriko erakunde finantzario askoren bulego nagusiak, New Yorkeko burtsa barne.
Financial Districten bihotza Wall Street eta Broad Streeten arteko izkina bezala ezagutzen da.
Toki honetan kokatu zen AEBetako lehen Kapitolioa, non George Washingtonek AEBetako lehen presidente bezala zin egin zuen. Monumentu hau Wall Street eta Nassau kalearen arteko izkinan dago.
Pixkanaka, auzoa erresidentzialago bihurtzen doan arren apartamentu eta hotelen hazkuntzarekin, oraindik nagusiki gune komertzialtzat hartzen da.
Egungo auzoaz XVII. mendeaaren amaieran Amsterdam Berria jatorrizko herriak izan zituen muga berberak dituela esan daiteke.
Auzoko eraikinik ospetsuenetako batzuk World Trade Centerreko Dorre Bikiak izan ziren (1973-2001), 2001eko irailak 11ko atentatuen ondorioz erori zirenak.

## Kanpo estekak

* Datuak: Q1050048
* Multimedia: Financial District, Manhattan / Q1050048
# Finantza-sistema

Zentzu orokorrean, herrialde bateko finantza-sistema erakunde, baliabide eta merkatu multzoek osatzen dute, non xede nagusia mailegu-emaileek sortzen duten aurrezkia, mailegu-hartzaileengana bideratzea den, hala nola diru-mugimenduari eta ordainketa-sistemari segurtasuna eskaintzea. Aipatutako bitartekaritza lanaz, finantza-sistema osatzen duten erakundeak arduratzen dira, unitate inbertitzaileek jaulkitako finantza-aktiboak, lehen mailako finantza aktibo deituak, aurreztaileen nahietara egokituriko bigarren mailako finantza aktiboetara eraldatuz.
Finantza-sistemaren barne, finantza aktiboak (baliabideak), finantza-bitartekariak (erakundeak) eta finantza-merkatuak aurki ditzakegu, non bitartekariek aktiboen salerosketak gauzatzen dituzten finantza-merkatuetan.
Finantza-sistema, merkatu ekonomian, aurreztaileen moneta soberakina (gastu unitate superabitarioa) mailegu-hartzaile publiko edo pribatuengana (gastu unitate defizitarioa) bideratzea helburutzat duen sistema da. Helburu hau bi arrazoirengatik da garrantzitsua: lehena, aurreztaile eta inbertitzaileen bat ez etortzea, hau da, defizita duten unitateak eta superabita dutenak ez dira bat etortzen orokorrean; bigarrena, aurreztaileen nahiak inbertitzaileenekin bat ez etortzea hainbat arlotan, likidezia, arrisku eta errentagarritasun mailan esaterako, horregatik ezinbestekoa da bitartekariek finantza-aktiboak eraldatzea hauek aurreztaileen nahietara egokitzeko. Laburbilduz honakoak dira finantza-sistemak betetzen dituen oinarrizko funtzioak:
* Aurrezkia bildu eta maileguen bitartez inbertsiora bideratu.
* Aurreztaile eta inbertitzaileen beharrei hobekien egokitzen zaizkien produktuak eskeini, bien asebetetzea ahalik eta kostu txikienarekin lortuz.
* Moneta-egonkortasuna bermatu.

## Kanpo estekak

* Datuak: Q1416617
* Multimedia: Financial systems / Q1416617
# Finantza-transakzio

Finantza transakzio edo salerosketa finantzario bat, erosle eta saltzailearen artean ematen den akordio bat da, aktibo bat ordainketa bategatik trukatzeko. Salerosketa finantzarioak, gutxienez bi negozio edo gizabanakoren finantza-estatusetan aldaketak suposatzen ditu. Erosle eta saltzaileak erakunde bereiziak dira eta balio jakin bateko hainbat produktu trukatzen dituzte; esaterako, informazioa, ondasun osagarriak, zerbitzuak edo dirua. Eragiketa hauek, bi zatiko salerosketa gisa ezagutzen dira; lehenengo zatia dirua ematea izanik eta bigarrena ondasunak hartzea.
Salerosketa finantzarioek, kontabilitateko basea eraikitzen laguntzen duten informazio iturri diren dokumentuak sortzen dituzte. Dokumentu horiek, bankuko txeke edo ordaindutako fakturak izan daitezke, besteak beste.
Salerosketak, enpresak eginiko operazioek ondarean duten eraginaren arabera, mota ezberdinekoak izan daitezke:
# Fotolog

Fotologa, ingelesezko photoblog (argazki bloga) eta Fotolog.com atariaren izenetik eratorritako hitza da. Argazki bildumetan ez bezala, ohiki fotologetan eguneko argazki bat argitaratzen du erabiltzaileak, eta argazki horri buruzko eta dagokion testuari buruzko iruzkinak egiteko aukera izaten dute oro har gainerakoek.

## Fotologen ezaugarriak

Fotologek sei ezaugarri nagusi dituzte, eta lehen hirurek zehazten dute modu bateko edo besteko fotologa izatea azken emaitza.
* Argazkia. Erabiltzaileak sartzen duen irudia edo argazkia izan ohi da fotolog baten oinarrizko elementua, eta dataren arabera antolatuta egoten dira argazkiak fotologetan.
* Egilearen iruzkinak edo komentarioak.
* Lagunen edota gainerako erabiltzaileen komentarioak.
* Lagun fotologetarako estekak.
* Erabiltzailearen webgune edota esteka gustukoenak.
* Data, edo argazkia argitaratzen den eguna.

## Kanpo estekak

* Datuak: Q752295
# Fotoproteina

Fotoproteinak biolumineszentzia igortzeko gaitasuna duten proteinak dira eta ahalmen hori duten organismoetatik lortzen dira. Proteina hauek ez dute luziferina-luziferasa erreakzioak aurkezten duen eskema tipikoaren arabera jokatzen, hau da, entzima-substratu erreakzio tipikoaren arabera,proteina horien ekintza-mekanismoa luziferina motako molekulak dituen konplexu baten eraketa da, horrelako luziferina-fotoproteina konplexuak Ca$^{2+}$ bezalako faktoreen aurrean aktibatzen dira. Luziferina-fotoproteina konplexu mota honen adibide bat Aequorea generoko marmokek ekoizten duten aekuorina da.
Terminoa lehenengoz Chaetopterus-ren sistema luminiszentearen ezohiko kimika deskribatzeko erabili zen.

## Erreferentziak

* ↑ (Ingelesez) «Photoprotein | biochemistry | Britannica» www.britannica.com (Noiz kontsultatua: 2023-03-10).
* ↑ Gutfrieund, H.. (1968). Introducción al estudio de los enzimas. Ediciones Omega, S.A. Barcelona, 376p. or..
* ↑ Lehninger, Albert L.. (1978). Bioquimica : las bases moleculares de la estructura y funcion celular. (2. ed. argitaraldia) Ediciones Omega ISBN 84-282-0211-7. PMC 27701241. (Noiz kontsultatua: 2023-03-10).
* ↑ Failla Siquier, Gabriela. (2010). Conociendo al planctón gelatinoso de Uruguay. Medusas y peines de mar.. Almanaque del Banco de Seguros del Estado.
* ↑ (Ingelesez) Shimomura, Osamu. (2006-09). Bioluminescence. WORLD SCIENTIFIC doi:10.1142/6102. ISBN 978-981-256-801-4. (Noiz kontsultatua: 2023-03-10).

## Kanpo estekak

* Datuak: Q7187889
# Fotomorfogenesi

Fotomorfogenesia argiak eragindako fenomenoen multzoa da, landareen forma eta kolorea aldatzen dituena. Energia-kantitate txikiak erabiltzen ditu
Energia-kantitate txikiak erabiltzen ditu fotosintesiaren aldean, argiak seinale-funtzioa baitu energia-iturriaren ordez.
Landareek argiaren kantitatea, kalitatea, norabidea eta maiztasuna neurtzen dituzte 3 fotorrezeptore-familiarekin:
* Fitokromoak, urrutiko argi gorri/gorriarekiko sentikorrak;
* Fototropinak, argi urdinarekiko sentikorrak;
* Kriptokromak, argi urdinarekiko sentikorrak eta ultramoreak.
Hauek dira eragindako fenomenoak:
* Fotorrezeptore batek uhin-luzera jakin bateko erradiazioa xurgatzea,
* Fotorrezeptore horren aldaketa (aktibazioa),
* Fotorrezeptore aldatuaren oinarrizko ekintza,
* Behatutako efektua eragiten duten transdukzio-katearen etapak.

## Fitokromak

Fitokromoek landareen garapenaren ia fase guztiak erregulatzen dituzte:
* Ernetzea,
* Landarearen arkitektura helduaroan,
* Klorofila-sintesia,
* Itzala saihestea: itzalean jasotako argi gorri urrunak zurtoinak hazten laguntzen du, hostoen tamainaren kaltetan.
* Loraketaren indukzioa: fitokromoa egunaren iraupenaren araberakoa da, eta horrek eragina du landareen loraketan.
Jasotako argi gorri eta infragorrien proportzioa neurtzeko aukera ematen dute fitokromoek.

## Fototropinak

Fototropinen jatorria:
* Landarea argirantz orientatzea (fototropismoa);
* Jasotako argi-kantitatera egokitzea, zelulan kloroplastoak mugiaraziz, argi ahul bat hartzeko zabaltzen direnak edo gehiegizko argia saihesteko pilatzen direnak;
* Estomak irekitzea.
Fototropina 390 nm-ko argi urdinaren eraginpean jartzen denean tolesten den molekula bat da.

## Kriptokromak

Kriptokromek bereziki arautzen dituzte:
* Zurtoinen elongazioa,
* Hostoen hedapena,
* Antozianinaren sintesia,
* Loratzea
* Ziklo zirkadianoari eustea landareetan eta animalietan (baita gizakietan ere).
Kriptokromak argi urdinaren (400-490 nm) eta ultramorearen (UV-A, 315-380 nm) fotorrezeptoreak dira.

## Erreferentziak

* ↑ landareen argiztapen artifiziala, Alfontso Mujika, Elhuyar aldizkaria

## Kanpo estekak

* (Ingelesez) Basic photomorphogenesis, James Shinkle, Department of Biology, Trinity University, San Antonio, TX.
* Datuak: Q1935099
# Fotolitografia

Fotolitografia irudi bat euskarri batetik bestera eramateko prozedura da. Marrazkiak eta irudiak litografia-harri batera edo offset-eko metalezko xafla batera igarotzeko prozedura fotografikoa eta prozedura horren bidez lortutako irudia. Jatorrizko irudiaren negatiboa egiten da lehenik, eta paper berezi baten gainean argitan uzten da gero. Ondoren, marrazkiari kolorea eman eta litografia-harri baten gainean jartzen da. Gaur egun, batez ere offset-eko xafla metalikoak erabiltzen dira, eta negatiboa zuzenean xafla horietan jartzen da.
Gaur egun, zirkuitu integratuak egiteko erabiltzen da erdieroaleen industrian, fotomaskara batean dagoen eredua siliziozko olata batera eramateko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q622938
* Multimedia: Photolithography (microfabrication) / Q622938
# Fotomatoi

Fotomatoia pertsonen aurpegien argazkiak egin eta inprimatzen dituen makina automatikoa da, kabina erakoa, makina saltzaileak bezala txanponen bidez funtzionatzen duena. Pertsona kabinara sartu, eseri eta txanponak sartu ondoren, kamara bati begira jartzen da, segundu batzuetan zehar egingo diren argazkien aurrean paratzeko. Prozesua bezeroak argazkiak paperean jasotzen dituenean bukatzen da. Bereziki, nortasun-agiri eta pasaporteetarako argazkiak egiteko erabili izan badira ere, jolaserako eta adierazpen artistiko moduan ere erabili dira. Bereziki, Japonian, Frantzian eta Britainia Handian daude zabaldurik.

## Kanpo estekak

* Datuak: Q494312
* Multimedia: Photo booths / Q494312
# Fotonika

Fotonika fotoien sorkuntza, kontrola eta detekzioa aztertzen dituen zientzia da, fotoiek materiarekin dituzten elkarreraginak ere aztertzen ditu. Fotoiak indar elektromagnetikoari lotutako oinarrizko partikulak dira, energia-trukerako erabiltzen direnak. Pierre Aigrain fisikari frantsesak 1967an asmatu zuen "fotonika" terminoa, eta 1970eko hamarkadaren erdialdetik aurrera asko erabiltzen da.

## Erreferentziak

* ↑ Editors, Photonics Media. What Is Photonics?. .
* ↑ ¿Qué es la Fotónica? - Año internacional de la Luz 2015. .
* 1 2 Paschotta, Dr Rüdiger. Photonics. .
* ↑ Marín, Pau. (2020-10-21). La fotónica y sus aplicaciones en el diario vivir | Iluminet revista de iluminación. .
* ↑ López-Amo Sáinz, Manuel. (2015). Fotonika eta argiaren nazioarteko urtea. (Noiz kontsultatua: 2022-12-21).

## Ikus, gainera

* Optoelektronika

## Kanpo estekak

* Euskampuseko Fotonika Komunitatea. Ftonikaren esparru guztietan lan aktiboa egiten duten Euskal Herriko zenbait erakundetako ikertzaileak biltzen ditu.
* Photonics Spectra
* Laser Focus World
* Optics & Photonics Focus
* Nature Photonics
* Photonics news
* Industrial Laser Solutions
* Datuak: Q467054
* Multimedia: Photonics / Q467054
# Fotoperiodikotasun

Fotoperiodikotasuna edo fotoperiodoa izaki bizidunek, argiaren iraupenaren aurrean, garatzen dituzten erantzun fisiologikoei deritze. Landareek eta animaliek hainbat prozesu fisiologiko aktibatzen dituzte argia eta iluntasunaren arteko erlazioaren arabera.
Eguna eta gauaren arteko erlazioa ez da beti berdina. Urtaroekin batera aldatzen da (gure planetako ekuatorean izan ezik). Ekinokzioetan erlazio hori 1 da (12 gau-ordu eta 12 egun-ordu). Neguko solstizioan, Euskal Herrian, gauak 15 ordu inguru irauten du, eta egunak 9 ordu. Udako solstizioan alderantziz gertatzen da.
Fotoperiodikotasun hitza W. Garner eta H. Allard biologo estatubatuarrek asmatu zuten 1920an.
Landareetan fotoperiodikotasunaren eragina nabarmenagoa da. Loraketa prozesua, tuberkuluen agerpena, hostoen kolorazio prozesua, hostoen erorketa....eguna eta gauaren arteko iraupenaren aldaketek baldintzatzen dituzte.
Loraketari dagokionez, adibidez, landare ugarik fitokromo izeneko pigmentu baten bitartez argiaren iraupenaren aldaketak detektatzen dituzte. Aldaketa horiek loraketa abian jartzeko seinaleak dira
Hiru kategoria ezberdinetan sailkatzen dira landareak loraketari dagokionez:
Orokorrean, fotoperiodoa da landareak neguan gutxiago hazteko erantzulea (Euskal Herriko latitudeetan), egunak motzagoak direlako eta fotosintesi-aldia laburragoa delako.

## Animalietan

Animalietan ere fotoperiodikotasunak garrantzi handia du, aldaketa biologikoak eta portaera-aldaketak eragiten dituelako. Tenperatura aldaketekin batera, esaterako, fotoperiodikotasunak animalia askoren hibernazioan garrantzi handia du. Migrazio, sexu-portaera eta ugalketa, eta hainbat aldaketa hormonalen atzean eguna eta gauaren arteko iraupenaren aldaketak daude. Ugaztunak eta hegaztiak udaberrian ugaltzen dira (eguna luzatzen denean), eta intsektuak larba bihurtzen dira udazkenean (eguna laburtzen denean).
Animalia ornodunetan melatonina hormonaren bidez eragiten du fotoperiodikotasunak goian aipatutako aldaketa fisiologikoak (eta portaerazkoak ere)

## Erreferentziak

* ↑ Fotoperiodikotasun ZT Hiztegi Berria, Elhuyar
* ↑ Mauseth, James D. (2003). Botany : An Introduction to Plant Biology (3rd ed.). Sudbury, MA: Jones and Bartlett Learning. 422–27 orr.
* ↑ Nelson, R.J., Denlinger, D.L et Somers, D. E., Photoperiodism, the Biological Calendar, New York, OXFORD University Press., 2010, 596 p.(ISBN 0195335902), p.3-8
* ↑ Correa, L.M, Fernández J.L.: Influencia de la Melatonina sobre la fisiología y la conducta de ungulados Rev. investig. Altoandin. vol.19 no.3 Puno, 2017ko uztaila/Iraila

## Kanpo estekak

* Datuak: Q259028
# Fotorresistentzia

Fotorresistentzia osagai elektroniko bat da, zeinen erresistentzia aldatzen den (normalean txikiagotzen da) argi intzidentearen intentsitatea gero eta handiagoarekin. Fotoeroalea, zelula fotoelektrikoa edo fotozelula ere dei dakioke, zeinaren siglak, LDR, ingelesezko light-dependent resistor izenetik du jatorria. Bere gorputza zelula fotohartzaile batez eta bi hankaz osatuta dago. Hurrengo irudiak bere sinbolo elektrikoa erakusten du.
LDR baten erresistentzia elektrikoaren balioa baxua da argia distira dagoenean (50 ohmiora jaitsi daiteke) eta oso altua ilun dagoenean (hainbat megaohmio).

## Kanpo estekak

* Eguzki detektagailuaren zirkuitua fotorresistentziak dituena .
* https://commons.wikimedia.org/wiki/File:LUZ_NOCTURNA_AUTOM%C3%81TICA.jpg
* Datuak: Q194120
* Multimedia: Photoresistors / Q194120
# Ettore Pais

Ettore Pais (Borgo San Dalmazzo, Piamonte, Italia, 1856ko uztailaren 27a, - Erroma, 1939ko martxoaren 28a) historialaria izan zen, Antzinaroan espezializatua, latindar epigrafista eta italiar politikaria.

## Biografia

Pais Michele Pais Leoniren, Sardiniako Sassariko noble baten, eta Piemonteko Carlotta Trancheroren semea zen. Luccan eta Florentzian ikasi zuen 1874tik eta Florentzian lizentziatu zen 1878an. Bere irakasleen artean Atto Vannucci eta Domenico Comparetti filologoa zeuden. Sardinian urte batzuk eman ondoren, La Sardegna prima del dominio romano argitaratu zuen 1881ean. Urte horretan bertan Berlinen ikasi zuen Theodor Mommsenekin eta biek 1884an argitaratutako Corpus Inscriptionum Latinarum-en bosgarren liburukian kolaboratu zuten.
Ettore Pais 1886an Palermon hasi zuen irakasle ibilbidea eta 1888an Pisara joan zen bizitzera, eta bertan Antzinako Historiako irakasle izango zen. Han egon zen 1899. urtera arte, Napolin irakasten hasi zen arte, eta 1905ean Wisconsin-Madisongo Unibertsitatea Madisonen irakasle gisa hasi zen 1905etik. 1910etik 1914ra Napoliko Arkeologia Museo Nazionaleko zuzendaria izan zen eta Ponpeiako indusketen buru izan zen. Pais mundu osoko unibertsitate garrantzitsuenetako irakasle bisitaria zen eta ohorezko titulu ugari jaso zituen, besteak beste: Wisconsin-Madisongo Unibertsitateko Zuzenbide eta Historia Erromatarreko irakaslea, honoris causa Oxforden, Chicagon eta Parisen. Parisen irakatsi zuen Sorbonan, Bukaresten, Pragan, Madrilen, Bartzelonan, ​​Bostonen, Cambridgen, New Yorken eta Chicagon.
1911an La civiltà dei nuraghi e lo sviluppo sociologico della Sardegna argitaratu zuen eta 1923an Storia della Sardegna e della Corsica durante il dominio romano. 1923tik 1931ra Erromako Unibertsitateko irakaslea izan zen eta 1922tik hil arte Italiako Senatuan aritu zen.

## Lan nagusiak

* La Sardegna prima del dominio romano, 1881.
* Storia della Sicilia e della Magna Grecia, 1894.
* Storia di Roma, 1898-1899. 2 liburuki.
* La civiltà dei Nuraghi e lo sviluppo sociologico della Sardegna, 1923.
* Fasti triumphales populi Romani, 1923.
* Storia della Sardegna e della Corsica durante il dominio romano, 1923.
* Storia dell'Italia antica, 1925. 2 liburuki.
* Storia critica di Roma durante i primi cinque secoli. 1913-20. 4 liburuki.
* Storia di Roma during le guerre puniche, 1926. 2 liburuki.
1892an, Pisan irakasten zuen garaian, Studi storici aldizkariaren lehen zenbakia argitaratu zuen, urte batzuetan Amedeo Crivellucci lankidearekin batera zuzendu eta artatu zuena; 1908tik 1913ra bitartean aldizkariak "Antzinatasun klasikorako azterketa historikoak" izenburupean jarraitu zuen.
Paisek leku berezia betetzen du Theodor Mommsen, Edward Gibbon, Ferdinand Gregorovius, Victor Duruy eta Louis Sébastien Le Nain de Tillemont historialarien istorio handien italierazko itzulpena zuzentzeko garaian.

## Erreferentziak

* ↑ http://www.treccani.it/enciclopedia/ettore-pais/
* ↑ https://books.google.com.mx/books?id=BSgGAAAAQAAJ&redir_esc=y

## Kanpo estekak

* Datuak: Q981427
* Multimedia: Ettore Pais / Q981427
# Ettinghausen (Alemania)

Ettinghausen Alemaniako udalerria da. Renania-Palatinatua estatuan dago, [[Westerwald barrutia|Westerwald]] barrutian. 2014an 327 biztanle zituen 2,38 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q646304
* Multimedia: Ettinghausen / Q646304
# Ettiswil

Ettiswil Suitzako udalerria da. Luzerna kantonamenduan dago, Willisau Constituency $^{(en)}$ barrutian. 2014an 2,747 biztanle zituen 12,51 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q14592
* Multimedia: Ettiswil / Q14592
Wauwil Mauensee $^{(en)}$ Grosswangen Willisau Alberswil Schötz
# Ettington

Ettington, Ingalaterrako erdialdean dagoen udalerri bat da, Warwickshire konderrian.
2011n 1.171 biztanle zituen.
* Datuak: Q926265
* Multimedia: Ettington / Q926265
# Ettlingen

Ettlingen Alemaniako hiri-udalerri bat da, Baden-Württemberg estatuan. Azken zentsuaren arabera 39.699 biztanle zituen, 56,74 kilometro koadroko azaleran.

## Kanpo estekak

* Datuak: Q14893
* Multimedia: Ettlingen / Q14893
# Ettersburg

Ettersburg Alemaniako udalerria da. Turingia estatuan dago, [[Weimarer Land (barrutia)|Weimarer Land]] barrutian. 2014an 587 biztanle zituen 2,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q651583
* Multimedia: Ettersburg / Q651583
# Ettingen

Ettingen Suitzako udalerria da. Basilea Herrialdea kantonamenduan dago, Arlesheim barrutia barrutian. 2014an 5,264 biztanle zituen 6,35 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70012
* Multimedia: Ettingen / Q70012
Therwil Aesch (BL) Pfeffingen
# Ettleton

Ettleton, Eskoziako herri bat da, Scottish Borders eremu administratiboan.

## Kanpo estekak

* Datuak: Q5405024
# Ettore Bugatti

Ettore Arco Isidoro Bugatti (Milan, Italia, 1881eko irailaren 15a - Paris, Frantzia, 1947ko abuztuaren 21a) industria-gizon italiarra izan zen, frantses herritartasuna hartu zuena.

## Biografia

Molsheim hirian (Bas-Rhin) automobil-industria sortu zuen 1907. urtean (luxozko autoak, lasterketakoak). Auto lasterretan konpresorea erabili zuen lehena izan zen. Halaber, gasolinaz zebiltzan lehen automotorrak sortu zituen Frantziako burdinbideetarako (1933).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314419
* Multimedia: Ettore Bugatti / Q314419